בס"ד

בקדיש יש נוסח לעלא מכל ברכתא ..... ונחמתא דאמירן בעלמא. 
המילה ונחמתא מנוקדת בסידורי ספרד ותימן בחי"ת קמוצה. כך נוקד גם בסידורי אשכנז עד לפני כ250 שנה, וְנֶחָמָתָא.
בסידור "אזור אליהו"
 עמ' לב: ונחָמתא בקמץ, כ"ה כמעט בכל סידורים ישנים וגם בסידור ר' שבתי סופר, והשינוי לחטף סגול הוא של ר"ע ור"א וילנא ובעקבותיהם רז"ה (אכן מצאנוהו בקראקא שלח) אך ברוב הסידורים שאחריהם לא נתקבל ורוו"ה (היידנהיים) שב וקיבלו. ע"כ מהסידור אזור אליהו. הוא לא דק פורתא, כי היידנהיים וכן בר מנקדים את החי"ת בשוא נח ולא בחטף.   

אע"פ שסאטנוב
 בעינינו זייפן קל דעת, מכל מקום בעניין ניקוד המילה נחמתא בקדיש הוא צודק שניקוד החי"ת בקמץ, ולא צדק ר"ז בר
 בנקדו בשווא נח, וגם ניקוד הסידורים האשכנזים הנפוצים בחטף סגול נטול כל יסוד. 

הגרונית הקמוצה בחי"ת הביאה את ניקוד הסגול לנו"ן. השיקול המוטעה של המנקדים בשווא או בחטף סגול הוא, שקמץ לרוב אינו מתקיים כשהוא רחוק מהטעם, אלא הופך לשווא או לחטף. המילה נֶחָמָה מקיימת את הקמץ גם ברחוק מהטעם, כבדוגמאות שהוא מציג לנכון
 אין סיבה להפיכת הקמץ לחטף. אבל לפי השיקול המוטעה של בעלי החטף והשווא היה צריך להחליף את הסגול בנו"ן לפתח, וראיה לכך המילה "גַּחֶלֶת" ברבים החי"ת קיבלה ניקוד קמץ, ובהתאמה לכך הגימ"ל השתנתה לסגול, אבל בסמיכות אומרים גַּחֲלֵי-אֵשׁ, ולא גֶּחְלֵי או גֶחֱלֵי! 

ובכלל בארמית מצאנו (דניאל ו החל מפסוק ח תשע פעמים) אַרְיָוָתָא ביו"ד קמוצה אע"פ שהיא רחוקה מהטעם (והסידורים המנקדים בזמירות אריותא ביו"ד שוואית השתבשו!). 

מעניין שאת הרע קיבלו מסאטנוב במקומות רבים, אבל נסיונו לסקל שיבוש זה של ר"ע ור"א מוילנא לא צלח. שיבוש זה של נחֱמתא בחטף-סגול עבר, למרבה הצער, גם לסידורי החסידים וחב"ד. 

ר' זליגמן בר בספרו תוצאות חיים בפרק על קדיש דרבנן מעיר על נוסח הקדיש, דבריו הועתקו בסוף לוח ארש מהדורת הרב יצחקי עמ' תקא.

יושם לב שהוסיף "דגש קל" במ"ם לשיטתו לסמן כך אות שאחרי גרונית בשוא נח. 

קושייתו אינה מספיקה לחדש את פירושו. על כורחך אנו נמצאים בעולם שבו אנו מחכים הן לנקמה והן לנחמה. 

הקב"ה משתבח בנחמותיו.

� מטרת הסידור להגיש לפני המשתמש בו נוסח קרוב ככל האפשר לנוסח של הגר"א מוילנא ז"ל. 


שילוב עדויות על נוסח הגר"א בנוסח אשכנז הנהוג עתה בא"י, יוצר סידור מעוות. ולכן המהדיר חקר נוסח דפוסים הקרובים בזמנם לתקופת הגר"א וגם נוסחים קדומים יותר, לעמוד על נוסח הגר"א לעומת הנוסח שהוא שולל.  


� יצחק סאטאנוב הוציא לאור סידור בשם 'ויעתר יצחק' ושינה בו במאות מקומות מהנוסח המקובל. 


� בעל סידור עבודת ישראל. חלק משינויי-עיוותי סטאנוב הוא קיבל וחלקם הקטן הוא דחה.  


� בַּקָּשָׁה – בַּקָּשָׁתִי, כַּפָּרָה – כַּפָּרָתִי וכד'.  

